text: Royal prisuddeling i Fredericia
  13 marts 2012 kl. 12.03
  Kronprins Frederik overrakte tirsdag Byggeriets Klimapriser til tre danske byggevareproducenter som en anerkendelse af deres særlige indsats for klimavenligt byggeri.
  Icopal modtog prisen for deres bæredygtige tagprodukter, Thermisol for en ny type murisolering og Alfix for deres miljø- og arbejdsmiljøstrategi.
  Prisoverrækkelsen fandt sted på åbningsdagen for fagmessen TUN BYG 2012, der foregår i Fredericia Messecenter/MESSE C frem til 16. marts.
  Virksomhederne har fået priserne for at have ydet en særlig indsats på klimaområdet. De kan dokumentere energieffektivitet og CO2-reduktion i fremstillingen eller anvendelsen af deres byggematerialer.
  Bag klimapriserne står en lang række af byggeriets organisationer.
  